**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel.: 84/540-330. E-mail:** **pgmh@balatonfoldvar.hu**

**ELŐTERJESZTÉS**

Balatonföldvár Város ÖnkormányzataKépviselő-testületének

2023. december 14. napján tartandó nyilvános ülésére

gépjármű hasznosítása tárgyában

Előterjesztést készítette: Mikóné Fejes Ibolya aljegyző

Véleményezésre, tárgyalásra megkapja: PGB

Döntéshozatal: Egyszerű többséggel

***Tisztelt Képviselő-testület!***

A Balatonföldvári Többcélú Kistérségi Társulás által fenntartott, az Emergency Service Kft. által ellátott orvosi ügyeleti ellátás megszűnt, a feladatot 2023. november 1. napjával az Országos Mentőszolgálat vette át.

Az ügyeleti feladatellátáshoz az önkormányzat által biztosított gépkocsi az Emergency Service Kft. üzemeltetésében volt, így a jármű más célú hasznosítása vált lehetővé.

A hasznosítás előkészítése érdekében az önkormányzat elvégeztette a jármű teljes körű értékelését, melynek dokumentációját a képviselőtestület 2023. november 23. napján tartott ülésén megismerte, és a hasznosítás tárgyában a következő határozatot hozta:

***155/2023.(XI.23.) Kt. határozat:***

***Balatonföldvár Város Önkormányzatának Képviselőtestülete, az önkormányzat tulajdonában lévő Dacia Duster típusú, NIL384 forgalmi rendszámú személygépkocsi hasznosítása ügyében döntését a 2023. december hónapban tartandó ülésére halasztja. Megbízza a Nonprofit Kft. ügyvezetőjét, vizsgálja meg, hogyan lehet a járművet felújítani, hasznosítani, megtartani a Kft. üzemeltetésében lévő gépjármű helyett – melyik megoldás szolgálja jobban az önkormányzat és a Kft. érdekeit.***

A Nonprofit Kft. ügyvezetője a határozatban foglalt megbízásnak eleget téve nyilatkozott, hogy a gépkocsit nem kívánja üzemeltetni. A szervezet által jelenleg használt gépkocsi a használat céljának jobban megfelel, ugyanakkor olyan csekély piaci értéket képvisel, hogy eladása esetén a vételár nem tükrözné a szervezeten belüli további használatának előnyeit.

Az önkormányzat vagyonáról szóló 7/2013. (V.30.) önkormányzati rendelet értelmében a nettó 10 millió forintot meg nem haladó vagyonelem hasznosítását, ha törvény vagy a képviselőtestületnek a hasznosításról rendelkező határozata másként nem rendelkezik, versenyeztetni nem kell, azonban a hasznosítás lehetőségét nyilvánosan közzé kell tenni az önkormányzat weblapján. (11. § (3) bekezdés)

A hirdetményben a gépkocsira vonatkozó adatok az alábbiak szerint közölhetők:

első forgalomba helyezés: 2015. november

futásteljesítmény: 71 200 km

üzemmód: benzin

hengerűrtartalom: 1598 cm3

 műszaki érvényesség lejárt: 2023. december 11.

 forgalomból ideiglenesen kivonva: 2023. december 6 – 2024. december 6.

 tartozék: téli gumi szett

**Határozati javaslat**

**Balatonföldvár Város Önkormányzatának Képviselőtestülete, az önkormányzat tulajdonában lévő Dacia Duster típusú személygépkocsit értékesítés útján hasznosítja, vételárát 2.300.000 Ft-ban határozza meg. A képviselőtestület felhatalmazza a polgármestert a hasznosításra vonatkozó lehetőségnek, az előterjesztésben szereplő tartalommal, az önkormányzat honlapján való közzétételére, valamint a 2023. december 31. napjáig írásban (személyesen, postai úton, e-mail útján) beérkezett vételi ajánlatok alapján - a magasabb összegű vételi ajánlat benyújtójával, azonos összegű vételi ajánlat esetén a korábbi időpontban vételi ajánlatot tevővel - az adásvételi szerződést megkötésére.**

Balatonföldvár, 2023. december 7.

 Holovits György Huba

 polgármester

*Törvényességi ellenőrzésre bemutatva:*

*…………………………………*

 *Dr. Törőcsik Gabriella*

 *jegyző*